พิทบูลสายโหด รุมกัดชายมะกัน เอาเป็นเอาตาย เลือดนองเต็มพื้น
กลายเป็นคลิปวิดีโอระทึกขวัญ เมื่อสุนัขพิทบูล 2 ตัว รุมกัดชายคนหนึ่งอย่างเอาเป็นเอาตายบริเวณถนนสายหนึ่งในนครนิวยอร์ก,สมาชิกเว็บไซต์ไลฟ์ลีกที่ชื่อว่า livelurked ได้เผยแพร่คลิปวิดีโอที่ถูกถ่ายจากด้านบนอพาร์ทเมนท์ของหญิงเจ้าของคลิป เป็นเหตุการณ์สุนัขพันธุ์พิทบูล 2 ตัว กำลังรุมทำร้ายชายคนหนึ่งบริเวณกลางถนนเส้นหนึ่งในนครนิวยอร์ก โดยพวกมันกัดและกระชากจนทำให้เขาล้ม ชายอีกคนพยายามช่วยกันสุนัขทั้งสองตัวออก แต่สู้แรงไม่ได้ จนผู้คนในบริเวณต้องเข้ามาช่วยเหลือ บางคนนำเชือกฟาดใส่สุนัข บางคนนำสายยางมาฉีดน้ำเพื่อไล่สุนัข แต่พวกมันก็ยังกัดชายคนดังกล่าวไม่ยอมปล่อยและลากเขาไปจนถึงขอบถนน หญิงที่ถ่ายคลิปอยู่พยายามโทรหาตำรวจและบอกที่ตั้งของจุดเกิดเหตุ พร้อมกับตะโกนบอกเจ้าหน้าที่ว่า สุนัขกำลังทำร้ายคน ซึ่งขณะนั้นเองสุนัขก็เริ่มไล่กัดคนอื่นๆ โดยชายคนที่นำเชือกฟาดสุนัขในครั้งแรกถูกกัดเข้าไปที่แขนและส่งเสียงร้องลั่นถนนด้วยความเจ็บปวด ทำให้ผู้คนในระแวกเริ่มแตกตื่นและหวาดกลัว,หญิงเจ้าของคลิปยังคงพยายามสื่อสารกับเจ้าหน้าที่พร้อมจับภาพไปยังชายที่ถูกกัดซึ่งได้รับบาดเจ็บและมีเลือดออกท่วมบริเวณ เมื่อเขาลุกขึ้นยืนและค่อยๆ เดินออกจากจุดเกิดเหตุ สุนัขพิทบูลอีกตัวก็ยังวิ่งไล่กัดผู้คนในบริเวณนั้นจนเธอต้องตะโกนบอกเจ้าหน้าที่ว่า สุนัขกำลังทำร้ายคน อีกครั้ง ก่อนที่คลิปจะตัดไป
สมาชิกเว็บไซต์ไลฟ์ลีกที่ชื่อว่า livelurked ได้เผยแพร่คลิปวิดีโอ สุนัขพิทบูล 2 ตัว รุมกัดชายคนหนึ่งอย่างเอาเป็นเอาตายบริเวณถนนสายหนึ่งในนครนิวยอร์ก
สุนัขพิทบูลกัดคน,พิทบูลกัดคน,สุนัขกัดคน,พิทบูล,สุนัข,กัดคน,สุนัขทำร้ายคน,พิทบูลทำร้ายคน,ไลฟ์ลีก,สายตรวจโซเชียล,ไทยรัฐออนไลน์,ไทยรัฐ,thairath